Stanislovas Marija Tiškevičius

Stanislovas Marija Tiškevičius (, 1907 m. spalio 9 d. Palangoje – 1974 m. gruodžio 9 d. Vašingtone) – Lietuvos-Lenkijos bajoras, didikas, Lelijos herbo grafas.

Biografija 
Kilęs iš Lietuvos didikų Tiškevičių giminės antrosios Biržų-Kretingos šakos. Tėvas Feliksas Tiškevičius. Motina Antanina Sofija Loncka. Broliai Jonušas Marija Tiškevičius-Lonckis, Feliksas Tiškevičius-Lonckis ir Alfredas Marija Tiškevičius.

Užaugo ir gyveno Palangoje. Po tėvo mirties valdė Palangos dvarą.

1939 m. kartu su motina iš Lenkijos per Rumuniją ir Italiją pasitraukė į Angliją, gyveno Londone. Po Antrojo pasaulinio karo su šeima išvyko į Kanadą, gyveno Monrealyje. Motinai mirus, persikėlė į San Franciską (JAV). Dirbo Jungtinių Amerikos Valstijų kongreso bibliotekoje. Palaidotas Vašingtone.

Šeima 
1935 m. vedė grafaitę Vandą Liudviką Kosakovską (Wanda Ludwika hr. Kossakowska, g. 1912 m. gruodžio 29 d. Žeimiuose).

Vaikai:
 Marija Teresė Tiškevičiūtė (Maria Teresa Tyszkiewicz, g. 1935 m. gruodžio 5 d. Palangoje), 1961 m. ištekėjo už Andžėjaus Vortmano (Andrzej Wortman, g. 1935 m.). Dukros – Wiktoria Wortman-Philpis (g. 1963 m.) ir Ewa Wortman-Jefferey (g. 1967 m.)
 Juozapas Steponas Tiškevičius (Józef-Joe Stefan Tyszkiewicz, g. 1943 m. rugsėjo 1 d. Londone), 1972 m. vedė Sherron Henkel (g. 1942 m.), su kuria susilaukė sūnaus Stefano (Stefan, g. 1977 m.). Apie 1990 m. antrąkart vedė Suzanne Sara, kuri 1994 m. pagimdė sūnų Mikolajų (Mikołaj)
 Kristina Ona Tiškevičiūtė (Krystyna Anna Tyszkiewicz, g. 1950 m. liepos 26 d. Monrealyje, Kanada). Apie 1980 m. ištekėjo už Marko Finley. Vaikai: Andrew (g. 1983 m.), Alana (g. 1984 m.), Catelyn (g. 1986 m.) ir Allysia (g. 1988 m.)

Dvarai 
Paveldėjo Palangos dvarą, kuriame šeimininkavo iki 1939 m.

Šaltiniai 

 Julius Kanarskas. Palangos Švč. Mergelės Marijos Ėmimo į dangų bažnyčios fundatoriai grafai Tiškevičiai. – Palanga. Švč. Mergelės Marijos Ėmimo į dangų bažnyčia: istorijos, architektūros, meno kūrinių, archyvų tyrimai / sudarė Danutė Mukienė. – [Vilnius]: Regionų kultūrinių iniciatyvų centras: Lietuvos dailės muziejus (Vilnius: Petro ofsetas) 2007, p. 115–127.

Nuorodos 
 Palangos gintaro muziejus 

Tiškevičiai